open-index/open-wikipedia-markdown huggingface dataset:
מסרשמיט Me 321

**מסרשמיט Me 321 Gigant** הוא דאון התובלה הגדול ביותר ששימש במלחמת העולם השנייה.

כלי טיס זה שימש את הצי האווירי של גרמניה הנאצית במהלך מלחמת העולם השנייה. במהלך המלחמה הוסב למטוס תובלה בעל 6 מנועים, 3 בכל כנף, וכך הפך למטוס התובלה הגדול ביותר במלחמת העולם השנייה.
## היסטוריה
כהכנה למבצע "ארי הים", הפלישה לאי הבריטי, נדרש הצי האווירי של גרמניה הנאצית להתכונן להעברת כוחות ומטען רב על מנת שתוכנית הפלישה תצליח. ולכן יצא מכרז לבניית כלי טיס גדול להובלת לוחמים ומטען. במכרז התחרו שתי היצרניות המרכזיות של הצי האווירי מסרשמיט ויונקרס.

יונקרס הציעה את הג'ו 322 (ממוטה) - שהיה דאון בעל כושר נשיאה של מעל 100 חיילים על ציודם, אולם יכולת ההטסה של הדאון הייתה נמוכה עם קשיים בניהוג ויציבות (עיצובו ככנף גדולה פגע קשות ביכולת השליטה במהירויות נמוכות), ובנוסף נדרשה תחזוקה גבוהה מכיוון שהדאון מורכב מחומרים רבים ומגוונים.

מסרשמיט פיתחה את ה-312 Gigant שהיה בעל יכולת נשיאה מועטה במקצת משל היונקרס גו' 322, אך לעומתו העיצוב היה מוצלח יותר, בשל תצורת גוף הדאון - שהוא מוגבה, וכן על ידי יצירת כנף עילית לדאון, מה שהקנה יציבות גבוהה לדאון במהירויות הנמוכות. הדאון נבנה ממספר חומרים קלים, תוך שילוב צינורות פלדה מרותכות, עץ ובדים. תא הטייס מוגבה מגוף המטוס ורק טייס אחד נצרך להטסתו. הדאון של מסרשמיט זכה במכרז והועבר לשימוש הצי האווירי בשנת 1942.

הגישה לטעינת הדאון הייתה דרך דלתות גדולות בחרטום או בדלתות משני צידיו של גוף הדאון. משקל הנשיאה המרבי היה 22,000 ק"ג וכן היה מותאם בגודלו לקרונות הנשיאה של הרכבות הגרמניות (מה שייעל את הפריקה/טעינה). הדאון בתחילה נגרר על ידי יונקרס ג'ו 90 ומאוחר יותר על ידי שלושה מסרשמיט BF110.

צורת ההמראה הזאת, המורכבת ממספר מטוסים במקביל, היוותה גורם סיכון גבוה לתאונה אווירית שאכן התרחשה ב-1941. לשם המראה, בנוסף לגרירה, השתמש הדאון במנועי האצה רקטיים נפיצים ובגלגלי עזר, בעוד לנחיתה השתמש במגלשיים.

במהלך המלחמה הדאון עבר מספר שינויים, ולתא הטייס נוספו מקומות עבור טייס משנה ואלחוטן. הפגיעות לאש מהקרקע ולמטוסי יירוט של מדינות הברית היוו בעיה מתמדת במהלך הפעילות המלחמתית ובנוסף התאמת שדות נחיתה, המראה, וכלים לטיפול בדאון - הגבילו מאוד את השימוש בדאון.

## פעילות מבצעית
בתחילת שנת 1942 הועברו 32 היחידות שנמסרו לידי הצי האווירי לחזית המזרחית, לקראת מבצע "הרקולס" המתוכנן (הפלישה למלטה), במבצע תוכנן שימוש בצי של דאונים לפלישה אווירית. התוכנית לבסוף ננטשה בשל מחסור במטוסי הגרירה ואתרי נחיתה מתאימים.

בשנת 1943 חזר הדאון שוב לחזית המזרחית ברוסיה לצורך שימוש במבצע מתוכנן שנועד להקל על הארמייה השישית הנצורה בסטלינגרד, אך עד שהגיעו לקו החזית, לא נותרו שדות תעופה מתאימים והדאונים נשלחו חזרה לגרמניה.

לאחר ביטול הפעולה בסטלינגרד, לקחו את הדאונים לטובת הסבה לגרסה ממונעת ה־Me323, מטוס המטען היבשתי הגדול ביותר של מלחמת העולם השנייה.

במהלך המלחמה תוכנן להשתמש בדאון זה לטובת הנחתת ציוד לכיבוש סיציליה, אולם רעיון זה ננטש גם הוא, בשל היעדר אתרי נחיתה מתאימים.

הדאון שימש להעברת ציוד ללוחמי קורפוס אפריקה בשלהי 1942 אולם היה פגיע לאש הקרקע והאוויר של צבאות הברית, והשימוש בו פחת.

במהלך המלחמה הוסב הדאון למטוס התובלה **Me 323 Gigant**.

## קישורים חיצוניים

*Me 321 באתר Militaryfactory

קטגוריה:מטוסים גרמניים במלחמת העולם השנייה
קטגוריה:גרמניה הנאצית: תעשייה
קטגוריה:דאייה
Me 321
העשור הראשון של המאה ה-15

**העשור הראשון של [[המאה ה-15]]** הוא העשור שהחל ב-1 בינואר 1400 והסתיים ב-31 בדצמבר 1409.

## אירועים בולטים בעולם

### מלחמה ופוליטיקה
#### מלחמות
[190px|ממוזער|[קרב אנקרה]]
* 20 ביולי 1402 – **[[קרב אנקרה]]** - כוחות טימור לנג מנצחים את הצבא של האימפריה העות'מאנית. הסולטאן באיזיט הראשון נשבה

#### סכסוכים לאומיים ואזוריים
#### אירועים פוליטיים משמעותיים
* 1402 – סולטנות מלאקה נוסדת. המלאים ממירים דתם לאסלאם.
* 1403 - הקיסר יונגל מעביר את בירת סין מנאנג'ינג לבייג'ינג
* 17 באוקטובר 1404 – אינוקנטיוס השביעי האפיפיור ה-204 לאחר מות בוניפקיוס התשיעי
* 30 בנובמבר 1406 – גרגוריוס השנים עשר הופך לאפיפיור ה-205 לאחר מות אינוקנטיוס השביעי
* 20 בנובמבר 1407 – נפגשו לואי הראשון, דוכס אורליאן וז'אן הראשון דוכס בורגונדיה לשיחת פשרה בפריז
* 1409 – כינוס ועידת פיזה במטרה לסיים את הקרע המערבי. במקום לסיים את המשבר, הכינוס העמיק אותו.

#### קולוניאליזם ואימפריאליזם
* 1408 – גוטלנד נופל בידי הדנים

## כלכלה

* 2 בדצמבר 1409 – מוקמת אוניברסיטת לייפציג

## התנקשויות, חיסולים, וניסיונות התנקשות

150px|ממוזער| לואי הראשון, דוכס אורליאן נרצח על ידי סוכנים ששלח ז'אן הראשון, דוכס בורגונדיה
* 23 בנובמבר 1407 – לואי הראשון, דוכס אורליאן נרצח על ידי סוכנים ששלח ז'אן הראשון, דוכס בורגונדיה, דבר אשר גורם להתפרצות מלחמת האזרחים בארמניאק ובורגונדיה

## אסונות

## מדע וטכנולוגיה

### חקר העולם
* 1405 - האדמירל הסיני ג'נג חה עומד בראש משלחות ימית שיצאה מסין אל דרום-מזרח אסיה וביקרה בג'אווה, פלמבאנג, מלאקה, איי ארו, סאמודרה וממלכת למברי.

## תרבות פופולרית
### אופנה
באצולה באירופה האופנה מתמקדת במפגני ראווה של מותרות - בדים יוקרתיים, עיצובים משוכללים וסמלים  מפוארים. חצר המלוכה הצרפתית השפיעה במיוחד על שאר אירופה בעשור זה.

באזורים מסוימים בשטחי אנגליה, גרמניה ואיטליה המודרניות, נקבעים חוקים במטרה להבחין בין אצילים לפשוטי העם. חוקים אלו מסמנים את עליית עושרם של מעמד הביניים ואת יכולתם המוגברת להשקיע בפריטי אופנה שיקנו להם מעמד.

## אישים בולטים

### מנהיגי עולם בולטים
## קישורים חיצוניים

## הערות שוליים

*
קטגוריה:המאה ה-15
הר אודין (קולומביה הבריטית)

**הר אודין** (באנגלית: **Mount Odin**) הוא הר ברכס גולד, בפרובינציית קולומביה הבריטית שבקנדה.

גובהו של ההר 2,970 מטרים מעל פני הים.
ההר מתנשא לגובה של 2,408 מטרים מעל סביבתו (והוא התשיעי בהתנשאותו בקולומביה הבריטית).

## היסטוריה
### מקור השם
שמו של ההר ניתן לו על ידי ג'ורג' דוסון.

המפה הראשונה בה מופיע ההר, היא המפה שצייר דוסון בשנת 1890.

השם אומץ רשמי ב-15 במאי 1900.

## קישורים חיצוניים
* הר אודין באתר ממשלת קנדה
* הר אודין באתר ממשלת קולומביה הבריטית
* תצלום הר אודין משנת 1935 באתר ארכיון ממשלת קולומביה הבריטית
* הר אודין באתר אנציקלופדיית ההרים הקנדית
* מפה טופוגרפית של אזור הר אודין
* הר אודין באתר Peakbagger
* תרשים הנוף הנשקף מהר אודין באתר peakvisor
* תחזית מזג אוויר עדכנית ארוכת טווח עבור הר אודין
** סטטיסטיקות מזג אוויר עבור הר אודין

## הערות שוליים

אודין
פרסי הקהל לקולנוע "אפריקה מג'יק" 2014

טקס **פרסי הקהל לקולנוע "אפריקה מג'יק" 2014** (באנגלית: **2014 Africa Magic Viewers Choice Awards**) התקיים ב-8 במרץ 2014 בבית מלון אקו, בוויקטוריה איילנד, בלאגוס, שבניגריה. מנחי האירוע היו אוסאס איגהוגארו, וימבאי מוטינהירי ואיי קיי אוסקיאודווה.
[שמאל|ממוזער| [שירלי פרימפונג-מנסו, זוכת פרס הבמאי הטוב ביותר]]
[שמאל|ממוזער|זוכת פרס העידן החדש [ריטה דומיניק]]
שמאל|ממוזער|מארחי האירוע, משמאל לימין: וימבאי, אוסאס, ואיי קיי
שמאל|ממוזער|דווידו בהופעה בטקס
שמאל|ממוזער|זוכת פרס השחקנית הטובה ביותר בקומדיה, פונקה אקינדלה
שמאל|ממוזער|זוכה פרס שחקן המשנה הטוב ביותר בדרמה דזמונד אליוט
שמאל|ממוזער|פלייבור בהופעה בטקס

## פרסים

## קישורים חיצוניים

## הערות שוליים

קטגוריה:פרסי אפריקה מג'יק
הר אודין (הקורדילרה הארקטית)

**הר אודין** (באנגלית: **Mount Odin**) הוא הר באזור קיקיקטאלוק בטריטוריית נונאווט שבקנדה. 

ההר הוא חלק מהרי באפין, וממוקם על האי באפין. ההר נמצא דרומית להר אסגארד.

ההר, שגובהו 2,147 מטרים מעל פני הים, הוא ההר הגבוה בהרי באפין, החמישי בגובהו בהרי הקורדילרה הארקטית והשישי בגובהו בהרי נונאווט. ההר מתנשא לגובה של 2,147 מטרים מעל סביבתו, ולכן התנשאותו גדולה יותר מכל הרי באפין וההרים באי באפין, וכן הוא השלישי בהתנשאותו בהרי נונאווט. 

ההר נקרא על שם אודין, ראש האלים במיתולוגיה הנורדית.

## גלריית תמונות

קובץ:Mount Odin flanks.jpg|צוקיו של הר אודין
קובץ:Mount Odin.jpg|הר אודין מתנשא מעל העמק שלרגליו
קובץ:Mount Odin mists.jpg|הר אודין מתנשא מעל הערפילים

## קישורים חיצוניים

* הר אודין באתר אנציקלופדיית ההרים הקנדית
* מפה טופוגרפית של אזור הר אודין
* הר אודין באתר summitpost
* הר אודין באתר peakbagger
* תרשים הנוף הנשקף מהר אודין באתר peakvisor
* תחזית מזג אוויר עדכנית ארוכת טווח עבור הר אודין (לפי גבהים)

## הערות שוליים

אודין
אודין
אודין
שמונה בעקבות אחד (סרט קולנוע)

"**שמונה בעקבות אחד**" הוא סרט ילדים ישראלי משנת 1964 בבימויו של מנחם גולן.

התסריט נכתב על ידי אוריאל אופק עם ייעוץ של משה הדר, והוא מבוסס באופן חופשי על הספר "שמונה בעקבות אחד" מאת ימימה אבידר-טשרנוביץ'.

המוזיקה נכתבה על ידי דובי זלצר ובסרט משולבים שלושה שירים בביצועה של גאולה גיל בליווי מקהלת הילדים על שם צדיקוב, בהם שניים שהתפרסמו: שיר הנושא "8 בעקבות אחד" ו"הגבעות הכחולות".

הסרט צולם בקיבוץ גבעת השלושה. חיל האוויר הישראלי הציג בגאווה את בית הספר הטכני של חיל האוויר, מטוסי פוגה מגיסטר ומטוסי מיראז' 3 שזה אך נקלטו בחיל האוויר.

מנחם גולן זכה בפרס כינור דוד על הבימוי ושייקה אופיר זכה בפרס זה על המשחק.

## תקציר העלילה
בקיבוץ "מעיין" נמצאים שמונה ילדים הנקראים "קבוצת החירבה" על שם חורבה ישנה ליד הירקון שם הם נוהגים לשחק. בכניסה לקיבוץ נמצא הדוכן של אבו יחיא (יעקב בנאי) שמוכר ארטיקים ודברי מתיקה בעזרת בנו יחיא (ציון אשכנזי) שמצטרף מדי פעם לחבורה.

לילד עמוס (בנימין גולדשלגר) יש אח גדול בשם צביקה (ניקו ניתאי), טייס מטוס מיראז' 3 המאוהב בגאולה (גאולה גיל), המטפלת של הילדים.

יענקל'ה (בומבה צור) הוא חבר קיבוץ רווק הקשור מאוד לחמורו גוסטב ומתעמת על רקע זה עם הילדים. חברת הקיבוץ בת שבע (אלישבע מיכאלי) עובדת במטבח ומנסה כל הזמן להתחבב על יענקל'ה אבל הוא אינו מגיב.

בלילה מגיע למקום בסירת מנוע מהים, אדם מזוקן. הוא קושר את הסירה לגדת הירקון ונכנס לחירבה. למחרת מגלים אותו הילדים והוא מציג עצמו במבטא גרמני כפרופסור אלכסנדר ברגר (שייקה אופיר), זואולוג מהאוניברסיטה העברית שעורך באזור מחקר על חיות וציפורים. ברגר מתחבב עד מהרה על הילדים וחברי הקיבוץ אך יחיא והילד עמוס חושדים בו.

בבסיס חיל האוויר עומד להיערך מסדר כנפיים ובו יטוסו שלושה מיראז'ים שבאחד מהם יטוס צביקה. בקיבוץ מתאמנת קבוצת כדורגל שמאמנה הוא טופה (איתן פריבר). טופה מנדב את עצמו להיות מאמן של קבוצת הכדורגל של חיל האוויר. טופה הוא מחבל המופעל על ידי ברגר. בלילה חודרים יחיא עם הכלב מוקי לחירבה, והם עדים לכך שברגר מוסר לטופה פצצה עם מנגנון השהייה שעליו לשתול בתא הטייס. טופה וברגר מגלים את יחיא וקושרים אותו, וברגר נותן לכלב חלב עם רעל וממית אותו.

הפצצה מוחבאת בתוך כדורגל ובעת הטקס מתגנב טופה למטוס המיראז' של צביקה ושותל אותה בתא הטייס.

כל הקיבוץ והילדים מחפשים את יחיא. בינתיים מתחיל הטקס והמטוסים ממריאים. יחיא מצליח להשתחרר ופוגש בחבר הקיבוץ רזניק (שלמה וישינסקי) ומספר לו על מה שיש בחירבה ועל הפצצה. רזניק מגיע לחירבה ומזהיר במכשיר הקשר את מפקד הבסיס (מיכאל כגן) על הפצצה. צביקה מצליח למצוא את הפצצה ולנטרל אותה, וטופה נאסר.

יחיא רץ לסירתו של ברגר ומתחיל לחבל בה. כשמגיע ברגר לסירה מתחיל מאבק ביניהם ויחיא מצליח להפיל את המנוע למים. בינתיים מגיעים כולם לתל כודאדי, ויענקל'ה מכוון את המסוק הצבאי לעבר יחיא בסירה. יחיא מועלה למסוק וברגר ממשיך ברגל למעגן הסירות בירקון ומתחיל לחתור, אך הילדים מפילים עליו רשת והוא נלכד.

בסוף חוגגים כולם את הניצחון ויחיא מקבל כפרס דגם של מיראז' 3.

## שחקנים

## קישורים חיצוניים

* שירי הסרט שמונה בעקבות אחד, באתר יוטיוב
* 

קטגוריה:סרטי 1964
קטגוריה:סרטי שחור-לבן ישראליים
קטגוריה:סרטי מנחם גולן
קטגוריה:סרטי ילדים ישראליים
קטגוריה:סרטים ישראליים מבוססי ספרים
קטגוריה:הקיבוץ בתרבות ובאמנות: סרטים
קטגוריה:האוניברסיטה העברית בירושלים בקולנוע
קטגוריה:סרטים ישראליים משנת 1964
קח סיכון

**קח סיכון** היה שעשועון טלוויזיה ששודר בערוץ 1 בין השנים 1989–1990. השעשועון היה פורמט ששודר במקור ב"ניקלודיאון" שנקרא "סיכון כפול". בעונתו הראשונה, הנחה את השעשועון אבי קושניר. בעונה השנייה, שונה שם השעשועון ל"קח סיכוי" והונחה בידי חני נחמיאס. בעונה הראשונה התלוננו הורים שאבי קושניר זורק את הפתקים של השאלות על הריצפה לאחר שסיים לקרוא אותן. כדי לתקן את העוול הציבו באולפן דחליל ששימש כפח אשפה. בעונה השנייה שונה שם התוכנית מ"קח סיכון" ל"קח סיכוי" בהמלצת משרד החינוך, לאחר תלונות לפיהן ילדים ביצעו משימות מסוכנות בהשפעת התוכנית. 
כמה שנים אחר כך נוצר פורמט המשך בין השנים 1994-1993 בשם "תפוס כיוון" בהנחיית אמנון פישר, ששודר בערוץ 2 בזכיינית "טלעד". 

## מהלך התוכנית
בשעשועון התחרו שני זוגות מתמודדים בחידות ומשימות.

כל זוג נשאל בתורו שאלה, שאם היה יודע את התשובה עליה, היה מקבל נקודות. אם לא היה יודע את התשובה, על אחד המתמודדים באותו זוג היה לומר את המשפט "קח סיכון" (בעונה השנייה, "קח סיכוי") והשאלה הייתה עוברת לזוג השני. אם גם הזוג השני לא היה יודע את התשובה, הייתה השאלה חוזרת שוב לזוג הראשון ואם לא היה מוסר תשובה לשאלה, היה עליו לבצע משימה. כשאחד הזוגות היה מוסר תשובה לא נכונה, היה הזוג השני מקבל את הנקודות.

בסיום התוכנית, הזוג שצבר פחות נקודות, היה מודח מהמשחק וזכה בפרס ניחומים (בעונה הראשונה עמד הפרס של 50 ש״ח), ואילו הזוג שצבר יותר נקודות, היה עולה לשלב "משימת הגמר", בו היה עליו לבצע מספר משימות תוך דקה אחת. אם היה עומד באתגר, היה זוכה ב-200 ש"ח, ואם היה נכשל, לא היה זוכה בפרס כספי כלשהו (כך היה באופן רשמי, אך בפועל הזוג המנצח שנכשל במשימת הגמר קיבל אף הוא 50 ש״ח).

## קישורים חיצוניים

## הערות שוליים

קטגוריה:תוכניות טלוויזיה ישראליות
קטגוריה:שעשועוני טריוויה בטלוויזיה
קטגוריה:תוכניות טלוויזיה ישראליות שעלו לשידור בשנת 1989
קטגוריה:הערוץ הראשון: תוכניות וסדרות
קטגוריה:אבי קושניר
שנות ה-90 של המאה ה-14

**שנות ה-90 של המאה ה-14** היו העשור העשירי והאחרון של המאה ה-14, החלו ב־1 בינואר 1390 והסתיימו ב־31 בדצמבר 1399.

## אירועים בולטים בעולם

### מלחמה ופוליטיקה
#### מלחמות
* 1390 - העות'מאנים כובשים את המעוז אחרון של האימפריה הביזנטית באנטוליה.
* 18 ביולי 1391 - קרב נהר קונדורקה בין טימור לנג לבין כוחות אורדת הזהב. ניצחון של טימור לנג
* 1392 - מערב טורקיה נכבשת על ידי הסולטאן באיזיד הראשון מהאימפריה העות'מאנית
* 25 בספטמבר 1396 - קרב ניקופול מוכרע בניצחון האימפריה העות'מאנית נגד צבא נוצרי משולב מתוך כמה מדינות

#### סכסוכים לאומיים ואזוריים
* 4 ביוני 1391 - גזירות קנ"א: פרעות ביהודי סביליה
* 5 באוגוסט 1391 - פרעות ביהודים בטולדו ובברצלונה. יהודים רבים עוזבים
* 24 באוגוסט 1391 - הטבח ביהודי פלמה דה מיורקה
* 1394 - האימפריה העות'מאנית. כובשים את תסליה
* 1394 - תחילת מצור של 8 שנים של האימפריה העות'מאנית על קונסטנטינופול

#### אירועים פוליטיים משמעותיים
* 1390 - רוברט השלישי, מלך סקוטלנד, הוכתר כמלך.
* 1390 - אנריקה השלישי, מלך קסטיליה, הוכתר כמלך.
* 5 באוגוסט 1392 - שארל השישי מלך צרפת לוקה בפסיכוזה ממנה הוא סובל עד סוף ימיו
* 1393 - גיאורגי השביעי, מלך גאורגיה הופך להיות המלך היחיד של גאורגיה אחרי מות אביו בגרט החמישי הגדול.
* 1394 - שארל השישי מלך צרפת מגרש את כל היהודים מצרפת
* 1395 - הסולטאן באיזיד הראשון מהאימפריה העות'מאנית כורת את ראשו של יוחנן שישמן מהאימפריה הבולגרית השנייה
* 1397 - איחוד קאלמאר של המדינות שוודיה, דנמרק ונורווגיה
* 1398 - המסדר הטבטוני עובר להתגורר בגוטלנד
* 30 בספטמבר 1399 - הנרי הרביעי מוכתר למלך אנגליה

## התנקשויות, חיסולים, וניסיונות התנקשות

## מדע וטכנולוגיה

## תרבות פופולרית
### אדריכלות
* 1390 - בזיליקת פטרוניוס הקדוש מתחילה להבנות בבולוניה.

## אישים בולטים

### מנהיגי עולם בולטים
## קישורים חיצוניים

*
קטגוריה:המאה ה-14
אטונס שחור קווים

ממוזער|דגי אטונס שנתפסו בספינת דיג
**אטונס שחור קווים** (שם מדעי: *Katsuwonus pelamis*) (מכונה גם **סקיפ ג'ק טונה**) היא מין של דג משבט טונה ממשפחת הקולייסיים החי ברחבי האוקיינוסים הפתוחים הטרופיים. מין זה הוא היחיד בסוגו והוא מדגי המאכל החשובים ביותר. בשנת 2009 נמכרו מעל 2.6 טון מיליון דגים כאלה, המספר השני של דגי מאכל לאחר העפיין פרואני (*Engraulis ringens*).

## מאפיינים
דגי האטונס קרובים לסוג טונה אך קטנים מהם - עד אורך 80 ס"מ בממוצע. משקלם מגיע ל-8-10 ק"ג בממוצע אך השיא נרשם באורך 108 ס"מ ומשקל 34.5 ק"ג. דגים החיים בטבע מגיעים לגיל 8 עד 12 שנים. הדג בעל רצועות אופקיות שחורות וראש גדול וכהה. העיניים בולטות והפה חרוטי עם שיניים קטנות חדות. כמו מרבית הטונות הוא בעל גוף זרים וסנפירים ארוכים ביותר וכן זנב מחודד וארוך.

האטונס הוא צייד של מיני דגים קטנים יותר כמו סרדיניים וכן של סרטנאים ודיונונים השטים באוקיינוס. להקת טונות כוללת לעיתים 50,000 פרטים הנעים במהירות גבוהה ומבלבלים ומפחידים את להקות הדגים שהם צדים. בתורם טונות אלה משמשים למאכל כרישים ודגים גדולים יותר (בעיקר מפרשניים וטונות אחרות).

אנשים ברחבי העולם מתבססים על דג זה וחלק גם דגים אותו לדיג ספורט. האטונס מגיע בעיקר מהמדינות: המלדיביים, צרפת, ספרד, מלזיה, סרי לנקה ואינדונזיה. דגים אלה נאכלים כסושי או סשימי ובמטבח האינדונזי/מלזי ישנם מתכונים מיוחדים המבוססים על הדג.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס לינאוס
קטגוריה:קולייסיים
קטגוריה:דגי מאכל
קטגוריה:דגים קוסמופוליטיים
קטגוריה:מקריני סנפיר יחידים בסוגם
קטגוריה:בעלי חיים שתוארו ב-1758
קנת' סטון

**קנת' מייר סטון** (באנגלית: **Kenneth Meyer Setton**,17 ביוני 1914 ניו בדפורד שבמסצ'וסטס - 18 בפברואר 1995 פרינסטון, שבניו ג'רזי) היה היסטוריון אמריקאי, שעסק בהיסטוריה של ימי הביניים, ובמיוחד במסעי הצלב, בתולדות האפיפיורים ובתחילת הרנסאנס.

## ביוגרפיה
קנת' מייר סטון נולד בשנת 1914 בניו בדפורד במדינת מסוצ'סטס. ילדותו והתבגרותו היו קשים למדי. הוא נאלץ לפרנס את עצמו מגיל 13.
בשנת 1936 סיים את התואר הראשון כבוגר פי בטא קפא של אוניברסיטת בוסטון.
ב-1938 סיים את התואר השני בהיסטוריה ובשנת 1941 הציג באוניברסיטת קולומביה בניו יורק את עבודת הדוקטורט שלו "הגישה הנוצרית כלפי הקיסר במאה הרביעית" תחת הדרכתו של לין תורנדייק.

התחיל את הקריירה האקדמית שלו באוניברסיטת בוסטון ובאוניברסיטת מניטובה. אחר כך הוא לימד בשנים 1950–1965 באוניברסיטת פנסילבניה בה התקבל אחרי חוקר אחר של ימי הביניים, ג'ון ל. לה מונטה. בשנים 1965–1968 לימד באוניברסיטת ויסקונסין, בה כיהן כמנהל המכון למחקר בתחום מדעי הרוח. אחרי 1968 עבד במכון למחקר מתקדם בפרינסטון, ניו ג'רזי. כיהן במקביל לתקופה כמנהל ספריית גנאדיוס ביוון.

## פרסים ואותות כבוד
*מלגת גוגנהיים
* הפרס ג'ון פרדריק לואיס של החברה הפילוסופית - קיבל שלוש פעמים:
**1957 - עבור ספרו "על הרקע הביזנטי של הרנסאנס האיטלקי"
**1984 - עבור "האפיפיורות והלבנט", כרכי ג' ו ד'
**1990 - עבור ספרו "ונציה, אוסטריה והטורקים במאה ה-17
* 1980 - מדליית הסקינס של האקדמיה האמריקאית לחקר ימי הביניים - עבור שני הכרכים הראשונים של הספר "האפיפיורות והלבנט"
*דוקטור לשם כבוד של אוניברסיטת בוסטון ואוניברסיטת קיל בגרמניה.

## מבחר ספריו
*1941 - **Christian Attitudes Toward the Emperor in the Fourth Century** (גישות נוצריות כלפי הקיסר במאה הרביעית)
* **The Bulgars in the Balkans and the occupation of Corinth in the seventh century** (הבולגרים בבלקן וכיבוש קורינתוס במאה השביעית)
*1939 -1950 ** 1571-1204 The Papacy and the Levant** (האפיפיורות והלבנט) 4 כרכים
*1990-1955 עם Harry W.Hazard, Robert Lee Wolff, Marchall W Baldwin, Norman Zacour, -**History of the Crusades** (תולדות מסעות הצלב) 5 כרכים
*1991 - **Venice, Austria and the Turks in the 17th Century**
*1992 - **Western Hostility to Islam**
***Catalan Domination of Athens 1388-1311**
* **Europe and the Levant in the Middle Ages and Renaissance** (אירופה והלבנט בימי הביניים ובעידן הרנסאנס)
***Athens in the Middle Ages**

## קישורים חיצוניים

* כתבת הספד בעיתון "ניו יורק טיימס"
Wolfgang Saxon -

קטגוריה:אמריקאים ילידי מסצ'וסטס
קטגוריה:היסטוריונים אמריקאים
קטגוריה:סגל המכון למחקר מתקדם
קטגוריה:סגל אוניברסיטת ויסקונסין–מדיסון
קטגוריה:בוגרי אוניברסיטת בוסטון
קטגוריה:בעלי תואר דוקטור מאוניברסיטת קולומביה
קטגוריה:אמריקאים שנולדו ב-1914
קטגוריה:אמריקאים שנפטרו ב-1995
Waterparks

**וואטרפארקס **היא להקת רוק אמריקאית שהוקמה ביוסטון שבטקסס, ב-2011. הלהקה מורכבת מהסולן אוסטין נייט, הגיטריסט ג'ף ויגינגטון והמתופף אוטו ווד.

הלהקה הוציאה 3 מיני-אלבומים, שניים מהם באופן עצמאי. האלבום הראשון של הלהקה, Double Dare, יצא ב-4 בנובמבר 2016. האלבום השני שלהם, Entertainment, יצא ב-26 בינואר 2018.

## היסטוריה
הלהקה הוקמה בשנת 2011 על ידי אוסטין נייט וגייג' מתיו, שהכירו כששניהם היו חלק משתי להקות שונות. המופע הראשון של הלהקה היה ב-17 באוגוסט 2012 ביוסטון. המיני-אלבום הראשון שלהם, Airplane Conversations, יצא באופן עצמאי ב-3 באפריל 2012. בשנים לאחר מכן המשיכו להופיע בטקסס. המיני-אלבום השני שלהם, Black Light, יצא גם הוא באופן עצמאי ב-5 ביוני 2014.

ב-6 בנובמבר 2015, הלהקה הוציאה מיני-אלבום נוסף בשם Cluster לאחר שחתמו על חוזה עם חברת התקליטים Equal Vision Records. מייקי וויי, הבסיסט של להקת מיי כמיקל רומנס, ניגן בבס במיני-אלבום זה. ב-19 בנובמבר 2015, הופיעה הלהקה יחד עם להקת גוד שארלוט בהוליווד, קליפורניה.

ב-31 באוגוסט 2016 הוציאה הלהקה סינגל בשם Stupid For You כדי לשווק את האלבום הראשון שלהם, Double Dare. לאחר סינגל זה הוציאה הלהקה שני סינגלים נוספים, Hawaii (Stay Awake) ו-Royal, עד ליציאת האלבום ב-4 בנובמבר 2016.

במרץ 2017, הצטרפה הלהקה ללהקת אול טיים לואו למופעים שונים בבריטניה ואירלנד. בקיץ 2017 הצטרפו שוב לאול טיים לואו, הפעם למופעים שונים בארצות הברית.

ב-20 באוקטובר 2017, הודיעו חברי הלהקה על האלבום השני שלהם, Entertainment, ושחררו את הסינגל הראשון מתוך האלבום, Blonde. ב-13 בדצמבר הוציאו את הסינגל השני, Lucky People, וב-17 בינואר 2018, שחררו את הסינגל השלישי והאחרון לפני צאת האלבום, Not Warriors. האלבום יצא ב-26 בינואר 2018.

## סגנון מוזיקלי והשפעות
תחת השפעתן של להקות שונות מז'אנרים שונים, סגנון הלהקה מוגדר כפופ פאנק ופופ רוק, אך כולל גם אלמנטים של מוזיקת היפ הופ, מוזיקה אלקטרונית, אינדי רוק, פאנק וג'אז. סולן הלהקה, אוסטין, ציין כי הוא מגדיר את הלהקה כלהקת רוק שלוקחת השראה ממוזיקת פופ. מאז פרישתו של הבסיסט לשעבר גייג' מתיו, ללהקה אין בסיסט, ובמקום זאת משתמשת בבסיסטים מתחלפים שאינם חלק רשמי מהלהקה או משתמשת במוזיקת רקע שהוקלטה מזה כבר. הם הגדירו להקות כמו סם 41, בלינק-182, גוד שארלוט, מיי כמיקל רומנס, גרין דיי, פול אאוט בוי ו-Saves the Day בתור השפעות מוזיקליות מרכזיות עבורם.

## חברי הלהקה
**חברים**
* ג'ף ויגינגטון - גיטריסט ראשי, קולות רקע (2011-הווה)
* אוטו ווד - תופים, קולות רקע (2012-הווה)
* אוסטין נייט - סולן, גיטרה (2011-הווה)

**חברים לשעבר**
* גייג' מתיו - בס (2011–2012)
* אוון מרווין - תופים (2011–2012)

**חברי הופעות**
* מייקי וויי - בס (2015-הווה)

## קישורים חיצוניים

* 

קטגוריה:שלישיות מוזיקליות
קטגוריה:טקסס: להקות
סימור ברנשטיין

**סימור ברנשטיין** (באנגלית: **Seymour Bernstein**, נולד ב-24 באפריל 1927) הוא פסנתרן, מלחין ומורה יהודי-אמריקאי. נושא סרט התעודה 
Seymour: An Introduction בבימויו של השחקן איתן הוק. הוק מתאר את ברנשטיין כדמות של מדריך ומורה.

## חייו
ברנשטיין נולד בניוארק, ניו ג'רזי. הוא החל ללמד פסנתר בגיל חמש-עשרה, כשמורתו באותו הזמן, קלרה האסרל, מסרה לידיו את הפיקוח על אימון כמה מן המוכשרים שבתלמידיה הצעירים. עד מהרה הייתה לו כיתת תלמידים משלו. הוא זכה לתהילה כפסנתרן כשזכה בפרס גריפית לאמן בגיל שבע-עשרה. בתקופת מלחמת קוריאה, ניגן בקונצרטים בקווי החזית ולפני מפקדי צבא. קריירת הקונצרטים שלו לקחה אותו לאירופה, אסיה וחלקים רבים מאמריקה הצפונית, המרכזית והדרומית.

סימור ברנשטיין חיבר את "במו שתי ידיך" ו-"20 שיעורים בכוריאוגרפיה של המקלדת", שיצאו לאור בגרמנית, יפנית, קוריאנית ורוסית.
                         
ברנשטיין למד אצל אלכסנדר בריילובסקי, קליפורד קרזון, יאן גורברטי, נדיה בולאנז'ה וג'ורג'ה אנסקו. ב-1969 הופיע לראשונה עם התזמורת הסימפונית של שיקגו, בנגינת ביצוע הבכורה העולמי של הקונצ'רטו השני של הייטור וילה-לובוס. הוא שם לו לחוק להגיש כיתות אמן ורסיטלים משולבים בהרצאות בכל מקום שהגיע אליו במסעות הקונצרטים שלו. הוא נהג למלא את מזוודותיו בפרטיטורות לחלוקה למורים ותלמידים, ככל שאיפשרו לו כספי המלגות והמענקים שקיבל. בשנת 1977 הפסיק להופיע, כדי להתמקד בהוראה, הלחנה ושאר עיסוקים יצירתיים; הוא לא גילה לאיש, שרסיטל הפרידה שלו יהיה האחרון שינגן.

סימור ברנשטיין מלחין מוזיקה ברמות שונות, החל בחומר הוראה לתלמידים בכל הרמות וכלה ביצירות קונצרטנטיות מתוחכמות. הוא מנגן כאמן אורח עם הרכבים קאמריים ויושב בחברי שופטים בתחרויות בינלאומיות. הוא מנהל אולפן פרטי בניו יורק וכמו כן מכהן כפרופסור חבר למוזיקה ולחינוך מוזיקלי באוניברסיטת ניו יורק. ב-18 בדצמבר 2004 הוענק לו תואר דוקטור לשם כבוד מאוניברסיטת שננדואה. ב-2015 יצר השחקן ומפיק הקולנוע אית'ן הוק סרט תיעודי על ברנשטיין, בשם: "סימור: נא להכיר".

## פרסים ואותות הוקרה
* פרס ראשון ופרס ז'אק דוראן בפונטנבלו
* פרס הפדרציה הלאומית של מועדוני מוזיקה לקידום המוזיקה האמריקאית מחוץ לארצות הברית
* מלגת קרן ביב
* שני מענקי מרתה ביירד רוקפלר
* ארבעה מענקים ממשרד החוץ האמריקאי

## לקריאה נוספת
* [=https://archive.org/details/withyourowntwoha00seym סימור ברנשטיין, "במו ידיך: גילוי עצמי באמצעות מוזיקה", הוצאת ג. שירמר] ISBN=978-0793557127
* סימור ברנשטיין, Twenty Lessons In Keyboard Choreography  ("עשרים שיעורים בכוריאוגרפיה של המקלדת"), 1991, הוצאת סימור ברנשטיין מיוזיק, ISBN=978-0793503728
* סימור ברנשטיין, Monsters and Angels: Surviving a Career in Music ("מפלצות ומלאכים: לשרוד קריירה במוזיקה"), 2004, הוצאת מאנדוקה מיוזיק, ISBN=978-0634078378
* סימור ברנשטיין, Chopin - Interpreting His Notational Symbols ("שופן - פרשנות סמלי התיווי שלו"), 2005, הוצאת האל ליאונרד קורפוריישן, ISBN=978-0634098512

## קישורים חיצוניים

## הערות שוליים

קטגוריה:אמריקאים ילידי ניו ג'רזי
קטגוריה:ניוארק (ניו ג'רזי): אישים
קטגוריה:פסנתרנים יהודים אמריקאים
קטגוריה:מלחינים יהודים אמריקאים
קטגוריה:מורים למוזיקה יהודים
קטגוריה:מורים למוזיקה באמריקה
קטגוריה:אמריקאים שנולדו ב-1927
מורין קונולי

**מורין קתרין קונולי-ברינקר** (באנגלית: **Maureen Catherine Connolly-Brinker**; 17 בספטמבר 1934 – 21 ביוני 1969) ידועה בכינוי **"Little Mo"**, הייתה טניסאית אמריקאית ובשיאה דורגה במקום ראשון בעולם (1952). קונולי היא הטניסאית השנייה בהיסטוריה והאישה הראשונה שזכתה בכל ארבעת טורנירי הגראנד סלאם באותה שנה קלנדרית (1953). בסך הכל זכתה קונולי ב-12 תוארי גראנד סלאם, מהם 9 ביחידות (מקום שביעי בכל הזמנים), 2 בזוגות נשים ו-1 בזוגות מעורבים. ביולי 1954 היא נפצעה באופן קשה ביותר ברגלה הימנית לאחר שנפלה מרכיבה על סוס ובכך תמה הקריירה הספורטיבית שלה.

## ביוגרפיה
קונולי נולדה וגדלה בסן דייגו, קליפורניה. בהיותה בת 3 הוריה התגרשו והיא גודלה על ידי אמה ודודתה. היא אהבה לרכב על סוסים אך בשל העלות הגבוהה של ספורט זה, היא בחרה בטניס כתחביב ספורטיבי. מאמנה הראשון עודד אותה לאחוז במחבט הטניס ביד ימין ולא ביד שמאל.

### 1951
בשנת 1951 היא זכתה בתואר גראנד סלאם הראשון שלה, באליפות ארצות הברית לאחר ניצחון על שירלי פריי ב-3 מערכות (6–3, 1–6, 6–4) ובכך הייתה לטניסאית הצעירה ביותר שזכתה באותה העת באליפות זו.

### 1952
בשנת 1952 היא זכתה באליפות וימבלדון לאחר ניצחון על לואיז ברוף ב-2 מערכות (6–4, 6–3). בהמשך השנה היא הגנה על תוארה באליפות ארצות הברית לאחר ניצחון על דוריס הארט ב-2 מערכות (6–3, 7–5).

### 1953
#### זכייה בגראנד סלאם
קונולי זכתה באליפות אוסטרליה הפתוחה בשנת 1953 לאחר ניצחון על ג'וליה סמפסון ב-2 מערכות (6–3, 6–2), באליפות צרפת הפתוחה בניצחון על דוריס הארט בשתי מערכות (6–2, 6–4), בפעם השנייה ברציפות באליפות וימבלדון, בניצחון על דוריס הארט ב-2 מערכות (8–6, 7–5) ובפעם השלישית ברציפות באליפות ארצות הברית בניצחון על דוריס הארט ב-2 מערכות (6–2, 6–4).

### 1954
בשנת 1954 זכתה קונולי בפעם השנייה ברציפות באליפות צרפת לאחר ניצחון על ג'ינט בוקאי בשתי מערכות (6–4, 6–1). לאחר מכן, היא זכתה בפעם השלישית ברציפות באליפות וימבלדון לאחר ניצחון על לואיז ברוף בשתי מערכות (6–2, 7–5).

#### פציעה
שבועיים לאחר הזכייה בווימבלדון ב-20 ביולי אותה שנה, היא נפצעה באופן קשה ביותר ברגלה הימנית לאחר שרכבה על סוס ובכך תמה הקריירה הספורטיבית שלה.

### חייה האישיים
ביוני 1955 נישאה קונולי לנורמן ברינקר, איש עסקים ורוכב סוסים שייצג את ארצות הברית באולימפאידת הלסינקי (1952). לזוג נולדו שתי בנות.

#### מותה
בשנת 1966 הובחנה כלוקה בסרטן השחלה. ב-4 ביוני 1969 היא עברה ניתוח קשה, השלישי שלה, בגלל סרטן הקיבה, אך שלושה שבועות לאחר מכן ב-21 ביוני היא נפטרה ממחלתה.

## תארים והישגים
בשנת 1969 נכללה קונולי בהיכל התהילה של הטניס וב-1987 בהיכל התהילה הבינלאומי של הספורטאיות.

## טורנירי [[גראנד סלאם (טניס)|גראנד סלאם]]
### יחידות

## קישורים חיצוניים

* 

* 
* 

קטגוריה:אמריקאים ילידי קליפורניה
קטגוריה:סן דייגו: אישים
קטגוריה:טניסאיות אמריקאיות
קטגוריה:טניסאיות זוכות אליפות אוסטרליה הפתוחה
קטגוריה:טניסאיות זוכות אליפות צרפת הפתוחה
קטגוריה:טניסאיות זוכות אליפות וימבלדון
קטגוריה:טניסאיות זוכות אליפות ארצות הברית הפתוחה בטניס
קטגוריה:קליפורניה: ספורטאים
קטגוריה:אמריקאיות שנולדו ב-1934
קטגוריה:אמריקאים שנולדו ב-1934
קטגוריה:אמריקאיות שנפטרו ב-1969
קטגוריה:אמריקאים שנפטרו ב-1969
פרסי הקהל לקולנוע "אפריקה מג'יק" 2015

ממוזער|בלוסום צ'וקווג'קוו מקבל את הפרס לשחקן המשנה הטוב ביותר בדרמה
טקס **פרסי הקהל לקולנוע "אפריקה מג'יק" 2015** (באנגלית: **2015** **Africa Magic Viewers Choice Awards** (**AMVCA**)) נערך ב-7 במרץ 2015 במלון אקו, בוויקטוריה איילנד, שבלאגוס, ניגריה. מנחי האירוע היו וימבאי מוטינהירי ואיי קיי אוסקיאודווה. קטגוריה חדשה, "הסרט הטוב ביותר בשפה ילידית (איגבו)", נוספה בפרסי 2015.

## פרסים

## הערות שוליים

קטגוריה:פרסי אפריקה מג'יק
פולקסווגן סוג 14A

**פולקסווגן סוג 14A** (בגרמנית: **Volkswagen Type 14A Hebmüller Cabriolet**, קרויה גם: **Volkswagen Typ 1 Hebmüller Cabriolet**) היא מכונית קבריולה, מתוצרת יצרנית הרכב הגרמנית: **Hebmüller**  (שם מלא: "Karosseriewerke Joseph Hebmüller Söhne") אשר ייצרה את הדגם עבור קונצרן הרכב פולקסווגן בין השנים 1949–1953.

יוצרו 696 יחידות.

מפרט דגם הפולקסווגן סוג 14A התבסס על בסיס החיפושית של פולקסווגן.

## מאפיינים
* 2 דלתות
* נוסעים – 2
* נוסעים – 2+2 (מאחור לילדים בלבד)
* מנוע אחורי
* מנוע אורכי 
* מנוע קירור אוויר
* תאוצה בין 0-100 קמ"ש היא 27.5 שניות

## תמונות

קובץ:VW Hebmüller-Cabriolet bicolor vl TCE.jpg | "פולקסווגן סוג 14A"
קובץ:VW Hebmüller Cabriolet hr.jpg | "פולקסווגן סוג 14A"
קובץ:1949 Volkswagen Typ 1 Hebmüller cabriolet from Sweden.jpg | "פולקסווגן סוג 14A" - שנת 1949
קובץ:VW Hebmüller (2015-09-12 3701).JPG | "פולקסווגן סוג 14A" - מבט לתא הנהג ולוח מחוונים
קובץ:1950 Hebmuller at the Sausalito Classic Car Show.jpg | "פולקסווגן סוג 14A" - שנת 1950
קובץ:1950 VW Hebmüller Kabriolett.jpg | "פולקסווגן סוג 14A" - שנת 1950
קובץ:VW Hebmüller (2015-09-12 3723 b).JPG | "פולקסווגן סוג 14A"


## ראו גם
* פולקסווגן
* חיפושית (מכונית)
* פולקסווגן קומנדורסווגן
* פולקסווגן סוג 18A

## לקריאה נוספת
* ["פולקסווגן סוג 14A" - תמונות](https://www.google.co.il/search?q=Volkswagen+Type+14A+(Hebm%C3%BCller+Cabriolet&tbm=isch&source=iu&ictx=1&fir=D-lyIBhgaQ0NpM%253A%252CRga9hvsLHgofgM%252C_&usg=AI4_-kRZeG5MMOhJDnbrvFPVy53JPpyRzw&sa=X&ved=2ahUKEwjG-YTMgIjeAhXQzKQKHdA1DaMQ9QEwAnoECAQQCA#imgrc=D-lyIBhgaQ0NpM:)

## קישורים חיצוניים

* 
* 
* 

## הערות שוליים

קטגוריה:מכוניות קבריולה
קטגוריה:דגמי מכוניות שהושקו ב-1949
קטגוריה:מכוניות מנוע אחורי
14A
קטגוריה:כלי רכב גרמניים
פרסי הקהל לקולנוע "אפריקה מג'יק" 2016

טקס **פרסי הקהל לקולנוע "אפריקה מג'יק" 2016** (באנגלית: **2016 Africa Magic Viewers Choice Awards** (**AMVCA**) נערך ב-5 במרץ 2016 במלון אקו בוויקטוריה איילנד, שבלאגוס, ניגריה. את האירוע אירחו איקפונמווסה אסקיאודווה ומיני דלאמיני.

בשנה זו, נוספו קטגוריות לסרטים הטובים ביותר לפי אזור באפריקה שמדרום לסהרה: אפריקה הדרומית, מזרח אפריקה, ומערב אפריקה. המועמדים נחשפו ב-11 בדצמבר 2015 על ידי העיתונאי הקנייתי, לארי מאדוואו והקומיקאית הניגרית Chigurl.

## פרסים

## הערות שוליים

קטגוריה:פרסי אפריקה מג'יק
Encalypta

***Encalypta*** (בעברית: צנופית) הוא סוג של טחב עלים מהמשפחה Encalyptaceae. סוג זה כולל 34 מינים, והוא נפוץ ברחבי העולם. השם נגזר מהמילה היוונית *kalyptos*, שמשמעותה כיסוי, רעלה או מצנפת.

פרטים מהסוג צנופית גדלים בדרך כלל בכר צפוף. מאפיין בולט של מין זה הוא העלים בעלי הבסיס הרחב יחסית. השם צנופית נגזר מהמצנפת (Calyptra) המכסה את הקפסולה לכל אורכה, כיסוי מלא שכזה לא קיים בשום מין אחר בישראל.

## מיון
ממוזער|Encalypta vulgaris - מבט אל עבר המצנפת והקפסולה המעניקות לצנופית את שמן
בישראל קיימים שני מינים:
* ***Encalypta vulgaris*** (בעברית: צנופית מצויה) - מין נפוץ יחסית הגדל בישראל בעיקר בהרי יהודה, בגוש הר מירון ובצפון הגולן. תפוצתו בעולם קוסמופוליטית. הזיף (Setae) בבסיס הקפסולה ארוך מ-7 מ"מ, הפרטים יוצרים כרים גדולים ובולטים.
* ***Encalypta rhaptocarpa*** - מין נדיר יחסית הגדל בישראל בהרי יהודה ובהר הנגב ברום של מעל 900 מטר. הזיף במין זה קצר יותר (פחות מ-4 מ"מ), הפרטים יוצרים כר שטוח וקטן יחסית.

## קישורים חיצוניים

* 
* צנופית מצויה - באתר צמח השדה
* צנופית מצויה - באתר Royal Botanic Garden Edinburgh 
* *[http://rbg-web2.rbge.org.uk/bbs/activities/mosses/Encalypta%20rhaptocarpa.pdf Encalypta rhaptocarpa]* - באתר Royal Botanic Garden Edinburgh 

## הערות שוליים

קטגוריה:טחבים
קבוצת M94

300px|ממוזער|שמאל|מפת קבוצת M94
**קבוצת M94**, נקראת גם **קבוצת כלבי ציד I** ולפעמים **ענן כלבי ציד**, היא קבוצת גלקסיות שנמצאת במרחק של כ-13 מיליון שנות אור משביל החלב ומשתרעת על קבוצת הכוכבים כלבי ציד וגולשת קצת גם לקבוצות השכנות שערות ברניקי והדובה הגדולה. הקבוצה מונה בין 30 ל-40 גלקסיות, רובן גלקסיות ננסיות, אשר מושפעות מכוח כבידה הדדי הפועל ביניהן. במרכז הקבוצה נמצאת הגלקסיה הגדולה והבהירה יחסית M94, שעל שמה נקראת הקבוצה. זו אחת מקבוצות הגלקסיות הסמוכות לקבוצה המקומית והיא חלק מצביר-על הנקרא צביר-על הבתולה, שמכיל קבוצות גלקסיות וצבירי גלקסיות רבים.

## מבנה ותכולה
קוטרה של קבוצת M94 הוא כ-5 מיליון שנות אור, מסתה הכוללת היא בין  מסות שמש ל- מסות שמש והיא מכילה 40-30 גלקסיות. הגלקסיות מפוזרות ברחבי הקבוצה כאשר במרכזה, סביב הגלקסיות NGC 4395 ו-NGC 4244, יש ריכוז יותר צפוף של מספר גלקסיות. ברקע של קבוצת M94 נמצאות מספר גלקסיות בולטות נוספות, ביניהן גלקסיית החמניה, גלקסיית העין השחורה, גלקסיית גלגל הרוח ו-M106 שכולן לא שייכות לקבוצה אלא נמצאות במרחק גדול בהרבה מעבר לה, חלקן שייכות לקבוצת M101.

### גלקסיות בולטות בקבוצה
[300px|ממוזער|שמאל|[M94 במרכזה של קבוצת M94]]

## סביבת הקבוצה
מעבר לקבוצת M94 נמצאת קבוצת M101 שמרחקה משביל החלב כמעט כפול ממרחקה של קבוצת M94. חלק מהגלקסיות נמצאות במרחק של 17–20 מיליון שנות אור משביל החלב וקשה לקבוע לאיזו קבוצה הן שייכות. במרחק של כ-8.7 מיליון שנות אור בכיוון ניצב לקו המחבר את קבוצת M94 עם הקבוצה המקומית, נמצאת קבוצת M81 ובכיוון ההפוך לקבוצת M81, במרחק של כ-5.5 מילון שנות אור ממרכז הקבוצה, נמצאת גלקסיית העין השחורה שככל הנראה אינה שייכת לקבוצה.

## קישורים חיצוניים

* ריצ'רד פאוול: קבוצת M94 באטלס השמים
* 

## הערות שוליים

*
M94
על ניהול משק הבית

**על ניהול משק הבית** (ביוונית: **Οἰκονομικός**, תעתיק: אוֹיקונוֹמיקוֹס) מאת קסנופון, הוא דיאלוג סוקרטי מהמאה ה-4 לפנה"ס, העוסק בכלכלת הבית ובחקלאות.
זוהי אחת מהיצירות המוקדמות ביותר המתארות את ה"כלכלה" (economics) במובנה המקורי כאחזקת הבית, והיא מהווה מקור מידע להיסטוריה החברתית והאינטלקטואלית של יוון הקלאסית, תוך נגיעה בנושאים נלווים, כגון מערכות יחסים בין גברים ונשים, עבדות, חינוך ועוד.
חוקרים נוטים לתארך את חיבור היצירה לתקופה מאוחרת בחייו של קסנופון (362 לפנה"ס לערך). היצירה תורגמה ללטינית על ידי קיקרו, וזכתה לתהילה מחודשת בתקופת הרנסאנס.

## תוכן הדיאלוג
סיפור המסגרת של הדיאלוג מתאר את שיחת קריטובולוס - בנו של קריטו מאלופסה - עם סוקרטס, הסבה סביב שאלות סוקרטס סביב משמעות העושר, שמזוהה בתועלת ובאיכות חיים ולא רק ברכוש, ותולה את הצלחת כלכלת הבית במתינות ועבודה קשה.
בעניין ניהול משק הבית, מצטט סוקרטס, הטוען כי הוא עצמו איננו יודע דבר בנושא, את איסכומכוס. זה האחרון היה אציל-חקלאי (ביוונית: καλὸς κἀγαθός, בכתיב לטיני: Kalos kagathos) שהיה ידוע כ"יפה וטוב". איסכומכוס נתן לסוקרטס עצות בנושא חינוך האישה והעבדים, ובשמירה עליהם. החיבור מכיל מידע רב אודות חקלאות וכולל עצות רבות בנושא. שני שלישים מהדיאלוג נסובים על השיחה עם איסכומכוס.
בסוף הדיאלוג אין חזרה לשיחת סוקרטס עם קריטובולוס.

## לקריאה נוספת
*דיאלוגיים סוקרטיים, גבריאל דנציג, הוצאת שלם.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:יוון העתיקה: כלכלה
קטגוריה:ספרי המאה ה-4 לפנה"ס
קטגוריה:כלכלת בית
אירינה אנטוננקו

**אירינה איגורבנה אנטוננקו** (ברוסית: **Ири́на И́горевна Анто́ненко**; נולדה ב-1 בספטמבר 1991) היא דוגמנית ושחקנית רוסייה, זוכת תחרות מיס רוסיה 2010.

## ביוגרפיה
אנטוננקו נולדה ביקטרינבורג להורים שעבדו במשטרה, במהלך לימודיה בבית הספר השתתפה לראשונה בתחרות יופי.

בשנת 2009 זכתה בתואר "מיס יקטרינבורג" ולאחר מכן עברה למוסקבה על מנת להתחרות בתחרות הלאומית, היא הוכתרה כמיס רוסיה 2010. לאחר זכייתה היא החלה לדגמן למעצב האופנה הגרמני פיליפ פליין והשתתפה בתצוגות אופנה של מספר מעצבים ברוסיה, היא ייצגה את רוסיה בתחרות מיס תבל 2010, שם עלתה לשלב חמש עשרה המועמדות הסופיות.

בשנת 2011 השתתפה אנטוננקו בגרסה הרוסית של התוכנית "רוקדים עם כוכבים". באותה שנה הופיעה בסרט "שעת האופל" המהווה הפקה משותפת רוסית-אמריקאית. 

בשנת 2022 שיחקה במותחן הפעולה האמריקאי "רצח משולש" (אנ') בכיכובו של ברוס ויליס.

## קישורים חיצוניים

* 

## הערות שוליים

קטגוריה:זוכות מיס רוסיה
קטגוריה:משתתפות בתחרות מיס תבל 2010
קטגוריה:דוגמניות רוסיות
קטגוריה:שחקניות קולנוע וטלוויזיה רוסיות
קטגוריה:מתחרי רוקדים עם כוכבים (רוסיה)
קטגוריה:רוסיות שנולדו ב-1991
קטגוריה:רוסים שנולדו ב-1991
ורבורג

**ורבורג** (בגרמנית: **Warburg**; ) היא עיר במחוז הקסטר שבדרום מדינת נורדריין-וסטפאליה. ורבורג היא מרכזו של מחוז משנה ורבורג. היא ממוקמת בשכנות להסן וסקסוניה התחתונה.

## היסטוריה
שמאל|ממוזער|250px|הרחוב הראשי (Hauptstraße) בוורבורג, 2014
מתיישבים גרמאנים התיישבו בוורבורג במאה ה-1. במאה ה-8 היה מושב אצילי-סקסוני ממערב לעיר. השם ורבורג הוזכר לראשונה בסביבות שנת 1010. ורבורג נזכרה כעיר בנויה היא נזכרה בשנת 1036. בשנת 1180 ורבורג הוכרה כעיר.

בשנת 1364 הצטרפה ורבורג לברית ערי הנזה.

במלחמת שבע השנים התקיים בעיר קרב שנושא את שם העיר, קרב ורבורג .

משנת 1802 ורבורג הייתה בשליטת ממלכת פרוסיה. בין השנים 1807–1813 העיר הייתה בשליטת ממלכת וסטפאליה.

בשנת 1933 מפלגת המרכז הגרמנית זכתה למרבית הקולות (67.2%), בעוד המפלגה הנאצית קיבלה כ-21.8% מהקולות.

ב-1 באפריל 1945 נכבשה ורבורג בידי הכוחות האמריקאים.

### הקהילה היהודית
בוורבורג התקיימה קהילה יהודית חשובה. בסביבות שנת 1800, היו בעיר כ-200 משפחות יהודיות מתוך 2,000 מכמות תושבי העיר. בשנת 1900, כ-300 משפחות מתוך 5,000 משפחות בעיר היו יהודים. העלייה החדה באוכלוסייה כולה נובעת מהגירה מהכפר, מפעלי תעשייה בעיר ומפעלי רכבת.

במאה ה-16, משפחת ורבורג - במקור מוונציה - כינתה את עצמה של שם העיר, שהתגוררו בעיר ואחר כך עברו להמבורג. משפחה יהודית נוספת התגוררה בעיר משפחת אופנהיים.

בית הכנסת נהרס בליל הבדולח. כיום נותר בעיר בית קברות יהודי.

## ערים תאומות
* 
* 
* 

## קישורים חיצוניים

* 
* 
* 

קטגוריה:נורדריין-וסטפאליה: ערים
קטגוריה:גרמניה: עיירות יהודיות
אמנון אבידן

**אמנון אבידן** (נולד ב-19 באוקטובר 1943) הוא כדורסלן עבר ישראלי, בגובה 1.88 מטרים, ששיחק בעמדת הסמול פורוורד במכבי תל אביב ובנבחרת ישראל. בשנות ה-70 וה-שנות ה-80 של המאה ה-20 שימש כאחד ממנהליה של מכבי תל אביב.

## ביוגרפיה
### קריירת כדורסל
בעונת 1959/1960 הצטרף למכבי דרום תל אביב.

בעונת 1961/1962 עבר למכבי תל אביב, ושיחק במדיה במשך 10 עונות, אשר בהן היה שותף ל-7 אליפויות ו-6 גביעי המדינה.

בשנת 1966 לקח חלק בזכיית נבחרת ישראל במדליית הזהב בטורניר הכדורסל שנערך במשחקי אסיה שנערכו בבנגקוק שבתאילנד, תחת המאמן שמעון שלח.

במהלך תקופתו כשחקן במכבי תל אביב, זכה לעבור בהרבה צמתים מרכזיים של הכדורסל הישראלי כגון: נס בדאלונה (2 במרץ 1967), גמר גביע אירופה למחזיקות גביע בהמשך אותה שנה מול איניס וארזה, ובמשחק הראשון אי פעם מול ריאל מדריד (22 בפברואר 1968). בשנת 1968 נשא את הלפיד בטקס הפתיחה של המכביה השמינית. בין העונות 1968/9 - 1970/71 שימש כקפטן מכבי תל אביב.

בסיום עונת 1970/71 נאלץ לפרוש בגיל 27 בלבד לאחר שקרע את הרצועה הצולבת בברכו.

בשנת 2015 נכנס להיכל התהילה של מכבי תל אביב.

### מנהל במכבי תל אביב
בשנות ה-70' וה-80' שימש כמנהל הוועדה המקצועית במכבי תל אביב, ובתוך כך נמנה עם ארבעת מנהלי מכבי תל אביב יחד עם שמעון מזרחי, שמלוק מחרובסקי ואריה ברנוביץ'.

ביום 24 בנובמבר 1980 היה מעורב בתקרית במסגרת הדרבי התל אביבי שנערך במחזור ב-9 של הליגה הלאומית - בשניות הסיום, כשמכבי הובילה ביתרון של נקודה על הפועל תל אביב, שחקן הפועל בארי ליבוביץ מיהר להוציא כדור חוץ, כשלפתע הגיח מהספסל הצהוב אבידן ­­וחטף את הכדור מידיו. כאשר המשחק חודש, הפועל - אשר לא הצליחה לקלוע מול הגנת מכבי שהספיקה להתארגן - הפסידה את המשחק. אבידן, שהותקף אחרי המשחק על ידי אוהדי הפועל ולווה בשוטרים עם יציאתו האולם, הודה רק למחרת: "השופטים פסקו צעדים נגד זיסמן. על הספסל קמה מהומה ואנשים הגיבו בזעם. בארי עמד לידי והתכונן להוציא את הכדור, אלא שהשופט (שמעון גוטליב) שרק וביקש את הכדור לידיו. בלי משים ובלי כל כוונה לעכב את המשחק, שלחתי את ידי ועצרתי את הכדור".

בנוסף שימש כחבר הנהלה באיגוד הכדורסל בישראל וכיושב ראש ועדת ארגון שהייתה אחראית על כל המפעלים החשובים ובהם: משחקי הליגות, הגביע ומשחקי הנבחרות השונות.

## סטטיסטיקת קריירה
[ממוזער|351x351 פיקסלים|אבידן מדליק את לפיד המכביה בטקס הפתיחה של [המכביה השמינית, 1969]]

## קישורים חיצוניים

* כרטיס שחקן באתר מנהלת הליגה
* רול ז"ל, שטרקמן, אבידן וברנוביץ' נכנסו להיכל התהילה

## הערות שוליים

קטגוריה:כדורסלני נבחרת ישראל
קטגוריה:כדורסלני מכבי תל אביב
קטגוריה:עסקני כדורסל ישראלים
קטגוריה:ישראלים שנולדו ב-1943
עידו ארליך-ובר

**עידו יצחק ארליך ובר** (מוכר בשם **עידו ובר**; נולד בכ"ה בניסן ה'תשכ"ג, 19 באפריל 1963) הוא שדרן רדיו, יועץ אישי ומרצה בתחומי מיסטיקה ויהדות.

## ביוגרפיה
נולד בירושלים לתלמה ומשה אילת (במקור ארליך). אביו היה יועץ תקשורת, מעורכי ביטאון תנועת החירות ומקורב למנחם בגין, אבי אמו היה ד"ר ישראל בן-זאב – היסטוריון וחוקר הערבית והאסלאם. ובר הוא דור שביעי לילידי ירושלים.

בילדותו התגורר עם הוריו בגבעת שמואל ולמד בבית הספר הממלכתי בה. בהמשך למד בבית הספר תיכון חדש בתל אביב-יפו. בשנת 1976 עבר עם הוריו לבוסטון שבמדינת מסצ'וסטס שבארצות הברית, שם ניהל אביו את שלוחת אל-על בניו-אינגלנד. הוא המשיך שם את לימודיו התיכוניים בברוקליין הסמוכה. ב-1980 חזר לישראל לצורך שירות בצה"ל ושירת בחיל ההנדסה הקרבית. בהמשך שימש מש"ק דת מטעם הרבנות הצבאית והשתתף במלחמת לבנון הראשונה.

בשנת 1983, במהלך שירותו הצבאי, הכיר את הרב משה ובר משכונת בתי אונגרין בירושלים, ובהשפעתו התקרב לחסידות חב"ד. במשך תקופה, במקביל לשירותו הצבאי, למד בישיבת הר עציון, ובישיבת מיר בירושלים. לאחר תקופה חזר לשם משפחתו המקורי, "ארליך", והוסיף אליו את שם משפחתו של הרב ובר, שהיה חשוך ילדים.

לאחר נישואיו בשנת 1986 החל במסלול ללימודי סמיכה לרבנות. בשנת 1999 הוסמך לרבנות על ידי הרב מרדכי אהרן שיינברגר, על כתב ההסמכה חתמו גם הרב עובדיה יוסף והרב ובר. בשנת 2000 מונה לרב בית הכנסת המרכזי בשכונת מוסררה (מורשה) בירושלים. בין השנים 2000–2005 שימש ראש ישיבת 'שובה ישראל' לחוזרים בתשובה בירושלים. בשנת 2001 המשיך את לימודי הרבנות במכון היכל שלמה שבמכון אריאל בירושלים, בראשות הרב זלמן נחמיה גולדברג. בשנת 2005 השלים את לימודי הרבנות והוסמך לרבנות על ידי הרבנות הראשית לישראל. במקביל, מונה על ידי המועצה הדתית בירושלים במינוי זמני לתפקיד רבה של שכונת מלחה בעיר.

### פעילות
ארליך-ובר מרצה בתחומי היהדות. במהלך שנות ה-90 הוציא לאור מעל 500 קלטות בשם 'שמעו ותחי נפשכם', שעסקו בפרשיות התורה, מועדי ישראל, מעגל השנה וגדולי הדורות.

משנת 1993 עורך את העלון 'שמעו ותחי נפשכם' ובו דברי תורה של רבו, הרב משה ובר. בעלון גם טור אישי בנושאים אקטואליים וסיפורי צדיקים. בין השנים 2010–2019 פרסם מדור שבועי של סיפור חסידי בשבועון כפר חב"ד.

בשנות התשעים הגיש במוצאי יום הכיפורים את התוכנית 'דף חדש' שעסקה בחגי תשרי בערוץ הראשון. בתוכנית התארחו רבנים, אמנים ויוצרים במוזיקה יהודית.

מגיש תוכניות רדיו בהן הוא מייעץ לאנשים על פי שמם ותאריך לידתם. בין השנים 2002–2007 הגיש תוכניות תורניות ותוכניות ייעוץ אישי ברדיו קול חי. בשנים 2007–2012 הגיש תוכנית מאזינים ברדיו 103fm, שבה ייעץ למאזינים במגוון תחומים אישיים. היה בעל פינה שבועית בימי שישי ברשת ב'.

החל משנת 2010, עם ייסודו של רדיו קול ברמה, מגיש תוכניות והרצאות בנושאי יהדות.

## חיים אישיים
ארליך-ובר נשוי לרבקה דליה ואב ל-12 ילדים. בין בניו הם העיתונאים והסופרים אריה ארליך ושניאור ובר. גיסו הוא ראש אמ"ן לשעבר האלוף אהרון חליוה.

## ספריו
***שמעו ותחי נפשכם** - לקט דברי התורה שהופיעו בעלונים בעריכתו
***והאיש משה** - לקט סיפורים והנהגות מחיי הרב ובר

## קישורים חיצוניים
* 15px הערוץ של ובר באתר יוטיוב
* שיעוריו של ובר, באתר כיכר השבת
* האתר של הרב ובר

## הערות שוליים

קטגוריה:בוגרי ישיבת הר עציון 
קטגוריה:בוגרי ישיבת מיר (ירושלים) 
קטגוריה:חיילי הרבנות הצבאית
קטגוריה:חסידי חב"ד 
קטגוריה:סגל שבועון כפר חב"ד 
קטגוריה:סגל רדיו קול ברמה 
קטגוריה:בוגרי מכון אריאל 
קטגוריה:ראשי ישיבות לחוזרים בתשובה 
קטגוריה:בתי אונגרין: אישים
קטגוריה:ישראלים שנולדו ב-1963
יעקב יפה

**יעקב יפה** ("קובה"; ספטמבר 1907 – נובמבר 1993) היה רופא עיניים ודוקטור לרפואה טרופית, בשנות השלושים של המאה העשרים היה אחראי על ביעור המלריה בצפון הכנרת, שירת בדרגת לוטננט קולונל (המקבילה לסגן-אלוף בצה"ל) בצבא הבריטי, וכיהן כאפידמיולוג ראשי במשרד הבריאות.

## קורות חיים

נולד בזכרון יעקב, בנם של רבקה (לבית גליקשטיין) והד"ר הלל יפה. המשפחה עברה לחיפה ויפה סיים את בית הספר הריאלי.

יפה למד רפואה בשטרסבורג וסיים את לימודי הרפואה בפריז. בפריז סיים התמחות ברפואת עיניים.

בשובו לארץ, עבד יפה כרופא עיניים ב-חיפה.

הקולונל ג'ורג' הרון (Heron), מנהל משרד הבריאות של ממשלת המנדט, פנה ליפה והציע לו לעבוד בראש פינה עם הפרופ' גדעון מר. יפה היה אחראי על ביעור המלריה בצפון הכנרת. בכנרת הפעיל יפה מעבדה קטנה לחקר המלריה.

ב-1936 יצא יפה לליברפול שבאנגליה והתמחה ברפואה טרופית. בסיום התמחותו חזר לראש פינה.

בשנת 1942 התגייס יפה לצבא הבריטי. שירת כמלריולוג בארץ ישראל, בעבר הירדן, וב"מעבדת השדה האנטימלרית מספר 1" בפיקודו של מורהו לשעבר, הקולונל גדעון מר. בהמשך שירת ב"מעבדת השדה האנטימלרית מספר 10". בפברואר 1944 הועלה לדרגת לויטננט קולונל.

עם שחרורו של יפה מהצבא הבריטי שירת במחלקת הבריאות של ממשלת המנדט, במחוז הצפוני.

בין השנים 1950–1952 עבד יפה בארגון הבריאות העולמי. בין השנים 1952–1967 עבד במשרד הבריאות וכיהן כאפידמיולוג ראשי.

יפה נפטר בשנת 1993 ונקבר בזכרון יעקב.

## משפחתו
רעייתו חנה לבית לוי.

אחיו ירמיהו שירת כקצין בגדוד העברי ולאחר מלחמת העולם הראשונה סיים דוקטורט במדעי הכימיה. אחותו שרה למדה חקלאות באנגליה ונישאה ליוסף בנטוויץ', זוכה פרס ישראל לחינוך בשנת 1962.

דודתו, אחות אמו אסתר גליקשטיין, שנישאה לימים לחיים מרגליות קלווריסקי.

בן דודו, הד"ר מיכה בן עמי (רבינוביץ) בנה של חיה, אחותו של הלל יפה היה מהרנטגנולוגים הראשונים בארץ ישראל, בת דודתו הד"ר שרה בן-עמי סולודר, פעלה להדברת המלריה ביסוד המעלה.

## לקריאה נוספת
* הארץ, 1 בפברואר 1934

## הערות שוליים

קטגוריה:אנשי היישוב ילידי הארץ
קטגוריה:בוגרי בית הספר הריאלי
קטגוריה:בעלי תואר דוקטור מאוניברסיטת פריז
קטגוריה:אפידמיולוגים ביישוב
קטגוריה:רופאי עיניים ביישוב
קטגוריה:אפידמיולוגים ישראלים
קטגוריה:מלריולוגים ביישוב
קטגוריה:מתנדבי היישוב לצבא הבריטי
קטגוריה:רופאים צבאיים בריטים
קטגוריה:רופאים צבאיים יהודים
קטגוריה:רופאים ישראלים בארגון הבריאות העולמי
קטגוריה:עובדי משרד הבריאות
יעקב
קטגוריה:אישים הקבורים בזכרון יעקב
קטגוריה:ישראלים שנולדו ב-1907
קטגוריה:ישראלים שנפטרו ב-1993
שמואל נחמיאס

**שמואל נחמיאס** (נולד ב-19 באוקטובר 1954) הוא כדורסלן עבר ישראלי בגובה 1.96 מטרים, ששיחק בעמדת הפאוור פורוורד בהפועל תל אביב ובנבחרת ישראל.

## ביוגרפיה
שיחק בילדותו במחלקת הנוער של קבוצת הפועל תל אביב.

בעונת 1971/1972 הצטרף לקבוצה הבוגרת, ושיחק במדיה עד סיום עונת 1980/81, מלבד עונת 1976/77 שבה שיחק בהפועל גבעת ברנר, סה"כ שיחק בהפועל תל אביב במשך תשע עונות.

ב-10 בדצמבר 1979 היה מעורב בקטטה המונית במסגרת הדרבי שנערך במחזור ה-10 של הליגה הראשונה בכדורסל. בסיום המשחק, ירק על שחקן מכבי תל אביב אולסי פרי, לאחר שסבר כי האחרון ניסה לפגוע בו כאשר זרק אליו את כדור המשחק. בתגובה פרי וחברו לקבוצה ארל ויליאמס הסתערו על נחמיאס והפילו אותו לרצפה. שחקנים משתי הקבוצות מיהרו למהומה והחלו לחבוט זה בזה, כשכוחות המשטרה מפרידים לבסוף. בהמשך האירוע המשיכו שחקני מכבי תל אביב להתעמת עם אוהדי הפועל. בסיום האירוע, נחמיאס אשר סבל מפציעה בגולגולת, הורחק מארבעה משחקנים. אילו פרי וויליאמס הורחקו משישה.

בעונת 1981/82 עבר להפועל גליל עליון, ושיחק במדיה במשך שלוש עונות, עד לפרישתו בסיום עונת 1983/84.

### נבחרת ישראל
בשנת 1974 לקח חלק בזכיית הנבחרת הבוגרת במדליית הזהב בטורניר הכדורסל שנערך במשחקי אסיה שנערכו בטהראן שבאיראן, תחת המאמן אברהם חמו.

בשנת 1977 שיחק באליפות אירופה.

## סטטיסטיקה
סה"כ נקודות בקריירה: 2,055

סה"כ משחקים בקריירה: 200

מקום ברשימת קלעי כל הזמנים: 160

עונות בליגה: 13

סה"כ נקודות בפלייאוף בקריירה: 213

סה"כ משחקי פלייאוף בקריירה: 20

מקום ברשימת קלעי כל הזמנים בפלייאוף: 163

## קישורים חיצוניים

* כרטיס שחקן באתר מנהלת הליגה

## הערות שוליים

קטגוריה:כדורסלני נבחרת ישראל
קטגוריה:כדורסלני הפועל תל אביב
קטגוריה:בוגרי גימנסיה הרצליה
קטגוריה:ישראלים שנולדו ב-1954
קרי וולש ג'נינגס

**קרי לי ווֹלְשׁ ג'נינגס** (באנגלית: **Kerri Lee Walsh Jennings**; נולדה ב-15 באוגוסט 1978) היא שחקנית כדורעף חופים אמריקאית, היא 3 פעמים ברציפות אלופה אולימפית (אתונה 2004, בייג'ינג 2008 ולונדון 2012) ו-3 פעמים אלופת העולם (ריו דה ז'ניירו 2003, ברלין 2005 וגשטאט 2007), לצד שותפתה מיסטי מיי-טרינור. היא שחקנית כדורעף החופים שזכתה בהכי הרבה טורנירים (133) ומשחקים והרוויחה 2.5 מיליון דולר, יותר מכל שחקנית אחרת בכל הזמנים.

## ביוגרפיה
ג'נינגס נולדה וגדלה בסנטה קלרה, קליפורניה. היא בוגרת אוניברסיטת סטנפורד שם קבעה שיא של 11–121 זכיות/הפסדים.

### 2000
באולימפיאדת סידני (2000) סיימה ג'ניניגס במקום רביעי עם נבחרת ארצות הברית בטורניר כדורעף נשים באולם. היא נמצאה False positive בבדיקת אמרוץ ולכן החמיצה מספר משחקים בתחילת הטורניר, עד שזכתה לזיכוי מוחלט מאמרוץ.

### 2003
#### אלופת העולם
באליפות העולם שנערכה בריו דה ז'ניירו, ברזיל 2003 זכתה ג'נינגס ביחד עם שותפתה מיסטי מיי-טרינור בתואר העולמי.

### 2004
#### אלופה אולימפי
באולימפיאדת אתונה (2004) זכתה ג'נינגס ביחד עם מיסטי מיי-טרינור במדליית זהב לאחר שלא הפסידו אפילו מערכה אחת במהלך כל הטורניר.

### 2005
באליפות העולם שנערכה בברלין, גרמניה 2005 הגנה ג'נינגס ביחד עם שותפתה מיסטי מיי-טרינור על התואר העולמי.

### 2007
באליפות העולם שנערכה בגשטאט, גרמניה 2007 זכתה ג'נינגס בפעם השלישית ברציפות ביחד עם שותפתה מיסטי מיי-טרינור בתואר העולמי.

### 2008
באולימפיאדת בייג'ינג (2008) הגנה ג'נינגס על תוארה ביחד עם מיסטי מיי-טרינור לאחר שלא הפסידו אפילו מערכה אחת במהלך כל הטורניר.

### 2011
באליפות העולם שנערכה ברומא, איטליה 2011 זכתה ג'נינגס ביחד עם שותפתה מיסטי מיי-טרינור במדליית כסף.

### 2012
באותה העת שהיא השתתפה באולימפיאדת לונדון (2012) היא הייתה בהריון בשבוע החמישי. במשחקים עצמם היא זכתה בפעם השלישית ברציפות בזהב האולימפי ביחד עם מיסטי מיי-טרינור.

### 2016
באולימפיאדת ריו דה ז'ניירו (2016) זכתה ג'נינגס במדליית ארד ביחד עם שותפתה אפריל רוס.

## חייה האישיים
וולש נישאה בשנת 2005 לקייסי ג'נינגס, שחקן כדורעף חופים מצטיין ולזוג נולדו שני בנים ובת. וולש היא בת דודתו של אנג'לו קלויארו, שחקנה של מכבי תל אביב.

## קישורים חיצוניים

* 
* 

קטגוריה:אמריקאים ילידי קליפורניה
קטגוריה:אלופות אולימפיות אמריקאיות: כדורעף חופים
קטגוריה:אלופות עולם בספורט
קטגוריה:זוכות מדליית ארד אולימפית מארצות הברית
קטגוריה:זוכות מדליית ארד אולימפית: כדורעף חופים
קטגוריה:שחקניות כדורעף באולימפיאדת סידני (2000)
קטגוריה:שחקניות כדורעף באולימפיאדת אתונה (2004)
קטגוריה:שחקניות כדורעף באולימפיאדת בייג'ינג (2008)
קטגוריה:שחקניות כדורעף אמריקאיות באולימפיאדת לונדון (2012)
קטגוריה:שחקניות כדורעף באולימפיאדת ריו דה ז'ניירו (2016)
קטגוריה:קליפורניה: ספורטאים
קטגוריה:אמריקאיות שנולדו ב-1978
קטגוריה:אמריקאים שנולדו ב-1978
פרסי הקהל לקולנוע "אפריקה מג'יק" 2017

טקס **[[פרסי הקהל לקולנוע "אפריקה מג'יק"|פרסי הקהל לקונלוע "אפריקה מג'יק"]] 2017** (באנגלית: **2017 Africa Magic Viewers Choice Awards** (**AMVCA**) נערך ב-5 במרץ 2017 במלון אקו בוויקטוריה איילנד, שבלאגוס, ניגריה. את האירוע אירחו שוב איי קיי אוסגיאודו ומיני דלאמיני.

רשימת המועמדים נחשפה ב-14 בדצמבר 2016. הסרט *<nowiki/>'76* זכה למספר שיא של מועמדויות - 14 - כולל לפרסים לסרט הטוב ביותר, לשחקנית הטובה ביותר, ולשחקן הטוב ביותר. הסרט זכה בארבעה פרסים, כולל הסרט הטוב ביותר.

## פרסים

## הערות שוליים

קטגוריה:פרסי אפריקה מג'יק